wickkiey/tamil-wikipedia-chunked huggingface dataset:
# ஹ்

## பயன்பாடு

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஹகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஹனுமான், ஹாரி, ஹிந்தி, ஹீலியம், ஹுவாங்லோங், ஹூக்லி, ஹெயிட்டி, ஹேலி, ஹைட்ரஜன், ஹொங்கொங், ஹோண்டா, ஹௌசா, ஹ்ரித்திக் முதலிய சொற்களைக் குறிப்பிடலாம்.
# ஹ்

## கிரந்தக் கலப்பற்ற தமிழ்

ஹகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஹகரத்தை அகரமாக அல்லது ககரமாக எழுதுவது பெருவழக்கு. மொழிக்கு முதலில் ஹகர உயிர்மெய் வரும்போது தனித்தமிழ் நடையில் அதனையொத்த உயிரெழுத்தை எழுத வேண்டும் (எடுத்துக்காட்டுகள்: ஹனுமான்-அனுமான், ஹீலியம்-ஈலியம்).  
சொல்லொன்றின் இடையில் அல்லது இறுதியில் ஹகர உயிர்மெய் வந்தால் அதனைக் ககரமாக எழுத வேண்டும் (எடுத்துக்காட்டு: தோஹா-தோகா).  
மொழிக்கு முதலில் *ஹ்* வந்தால் அதனைக் *கி* எழுத்தாக எழுத வேண்டும் (எடுத்துக்காட்டுகள்: ஹ்ரித்திக்-கிரித்திக்). சில சந்தர்ப்பங்களில் *ஹ்* எழுத்தை நீக்கி விடுவதுமுண்டு (எடுத்துக்காட்டு: ஹ்ரித்திக்-இரித்திக்). சொல்லின் இடையில் *ஹ்* வந்தால் அதனைச் *ஃ* என்பதால் குறிக்கலாம் (எடுத்துக்காட்டு: பஹ்ரேய்ன்-பஃரேய்ன்). சில சந்தர்ப்பங்களில் *ஹ்* எழுத்தை நீக்க விடுவதுமுண்டு (எடுத்துக்காட்டு: தேஹ்ராதுன்-தேராதுன்). சொல்லொன்றின் இறுதியில் *ஹ்* வருமாயிருந்தால் அதனை நீக்கி விட வேண்டும் (எடுத்துக்காட்டு: அல்லாஹ்-அல்லா).
# க்ஷ்

**க்ஷ்** (*kṣ*) என்பது கிரந்த எழுத்து முறையின் கூட்டெழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது. தற்காலத்தில் இவ்வெழுத்தை *க்ஷ்* என்றே எழுதுவதுமுண்டு (எடுத்துக்காட்டு: லக்ஷ்மி-லக்ஷ்மி).
# க்ஷ்

## க்ஷகர உயிர்மெய்கள்

க்ஷகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.
| வரிவடிவம் | பெயர் |  |  |
| --- | --- | --- | --- |
| க்ஷ் + அ | க்ஷ | க்ஷானா |  |
| க்ஷ் + ஆ | க்ஷா | க்ஷாவன்னா |  |
| க்ஷ் + இ | க்ஷி | க்ஷீனா |  |
| க்ஷ் + ஈ | க்ஷீ | க்ஷீயன்னா |  |
| க்ஷ் + உ | க்ஷு | க்ஷூனா |  |
| க்ஷ் + ஊ | க்ஷூ | க்ஷூவன்னா |  |
| க்ஷ் + எ | க்ஷெ | க்ஷேனா |  |
| க்ஷ் + ஏ | க்ஷே | க்ஷேயன்னா |  |
| க்ஷ் + ஐ | க்ஷை | க்ஷையன்னா |  |
| க்ஷ் + ஒ | க்ஷொ | க்ஷோனா |  |
| க்ஷ் + ஓ | க்ஷோ | க்ஷோவன்னா |  |
| க்ஷ் + ஔ | க்ஷெள | க்ஷெளவன்னா | } |
# க்ஷ்

## பயன்பாடு

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் க்ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, க்ஷவரம், ரிக்ஷா, க்ஷிதி, க்ஷீதிகர்பர், க்ஷுரிக, பிக்ஷூ, க்ஷேமம், பிக்ஷை, ரிக்ஷோ, லக்ஷ்மி முதலிய சொற்களைக் குறிப்பிடலாம்.
ஆனால், தற்கால வழக்கில் க்ஷகர மெய்யோ அதன் உயிர்மெய்களோ பயன்படுத்தப்படுவது குறைவாகும்.
# க்ஷ்

## கிரந்தக் கலப்பற்ற தமிழ்

க்ஷகர உயிர்மெய்கள் வரும் சொற்களைத் தனித்தமிழ் நடையில் எழுதும்போது க்ஷகரத்தை *ட்ச* என எழுதுவது பெருவழக்கு. மொழிக்கு முதலில் க்ஷகர உயிர்மெய் வரும்போது தனித்தமிழ் நடையில் அதனைச் சகரமாகவோ ககரமாகவோ எழுதுவதுண்டு (எடுத்துக்காட்டுகள்: க்ஷணம்-கணம், க்ஷவரம்-சவரம்).  
சொல்லொன்றின் இடையில் அல்லது இறுதியில் க்ஷகர உயிர்மெய் வந்தால் *ட்* எழுத்தை எழுதிச் சகர உயர்மெய்யை எழுத வேண்டும் (எடுத்துக்காட்டு: பக்ஷணம்-பட்சணம்). சில வேளைகளில் *ச்* எழுத்தை எழுதிச் சகர உயிர்மெய்யை எழுதுவதுமுண்டு (எடுத்துக்காட்டு: அக்ஷரம்-அச்சரம்). *க்* எழுத்தை எழுதிக் ககர உயிர்மெய்யை எழுதுவதுமுண்டு (எடுத்துக்காட்டு: தீக்ஷா-தீக்கை).  
மொழிக்கு முதலில் *க்ஷ்* வந்தால் அதனைக் ககரமாக எழுத வேண்டும் (எடுத்துக்காட்டு: க்ஷ்ணம்-கணம்). சொல்லின் இடையில் *க்ஷ்* வந்தால் அதனைச் *க்கு* என்பதால் குறிக்கலாம் (எடுத்துக்காட்டுகள்: லக்ஷ்மி-இலக்குமி, லக்ஷ்மணன்-இலக்குவன்). சில சந்தர்ப்பங்களில் *ட்சு* என்பதாலும் குறிப்பதுண்டு (எடுத்துக்காட்டு: லக்ஷ்மி-இலட்சுமி, லக்ஷ்மணன்-இலட்சுமணன்).
# க்ஷ்

## கிரந்தத்தில் க்ஷ்

கிரந்தத்தில் *க்ஷ்* எழுத்தானது அருகிலுள்ள படத்தின்படி இருப்பதும் குறிப்பிடத்தக்கது. *க்ஷ்* எழுத்தானது கிரந்த எழுத்து முறையிலுள்ள *க்* எழுத்தும் *ஷ்* எழுத்தும் சேர்ந்து வருவதே. ஆனால், ஒருங்குறியிலும் பெரும்பாலான எழுத்துருகளிலும் *க்ஷ்* எழுத்தானது தமிழ் எழுத்து முறையிலுள்ள *க்* எழுத்தையும் கிரந்த எழுத்து முறையிலுள்ள *ஷ்* எழுத்தையும் சேர்த்துத் தவறாக எழுதப்படுகின்றது.
# அல்ஃபா

**அல்ஃபா** (*Alpha*, கிரேக்கம்: *άλφα*) என்பது கிரேக்க நெடுங்கணக்கின் முதலாவது எழுத்து ஆகும். கிரேக்க எண்களில் இவ்வெழுத்தானது ஒன்று என்ற பெறுமானத்தை உடையது. பினீசிய எழுத்தான அல்விலிருந்தே அல்ஃபா பெறப்பட்டது. அல்ஃபாவிலிருந்து பிறந்த எழுத்துகள் இலத்தீன் எழுத்து *A*, சிரில்லிய எழுத்து *A* என்பனவாகும்.  
ஆங்கிலத்தில் அல்ஃபா என்பது முதலாவது, தொடக்கம் என்பதற்கான ஒத்த சொல்லாகவும் பயன்படுத்தப்பட்டு வருகின்றது.
# அல்ஃபா

## பயன்பாடுகள்

### கிரேக்கம்

பண்டைய கிரேக்கத்தில் அல்ஃபா என்பது குறிலாக இருக்கும்போது *a* என்றும் நெடிலாக இருக்கும்போது *aː* என்றும் உச்சரிக்கப்பட்டது.  
ஆனாலும் நவீன கிரேக்கத்தில் குறில் அல்ஃபா மாத்திரமே பாவனையில் உள்ளது.
# அல்ஃபா

## பயன்பாடுகள்

### அறிவியல்

அறிவியலில் அல்ஃபாச் சிதைவு, அல்ஃபாத் துணிக்கை முதலியவற்றைக் குறிக்க அல்ஃபா பயன்படுத்தப்படுகின்றது.
# அல்ஃபா

## வரலாறு

அல்ஃபா எனும் எழுத்து எருது என்பதைக் குறிக்கும் பினீசிய எழுத்தான அல்விலிருந்து உருவானது.
# வார்ப்புரு:கிரேக்க நெடுங்கணக்கு

| கிரேக்க நெடுங்கணக்கு |  |  |  |
| --- | --- | --- | --- |
| Αα | அல்ஃபா | Νν | நியூ |
| Ββ | பீற்றா | Ξξ | இக்சய் |
| Γγ | காமா | Οο | ஒமிக்ரோன் |
| Δδ | தெலுத்தா | Ππ | பை |
| Εε | எச்சைலன் | Ρρ | உரோ |
| Ζζ | சீற்றா | Σσς | சிகுமா |
| Ηη | ஈற்றா | Ττ | உட்டோ |
| Θθ | தீற்றா | Υυ | உப்சிலோன் |
| Ιι | அயோற்றா | Φφ | வை |
| Κκ | காப்பா | Χχ | கை |
| Λλ | இலமிடா | Ψψ | இப்சை |
| Μμ | மியூ | Ωω | ஒமேகா |
| Ϝϝ | டிகாமா | Ϟϟ | கோப்பா |
| Ϛϛ | சிடீகுமா | Ϡϡ | சாம்பை |
| Ͱͱ | ஹஈற்றா | Ϸϸ | உஷோ |
| Ϻϻ | சான் | }<noinclude> |  |  
</noinclude>
# பிராம்ப்டன்

**பிராம்ப்டன் ** (*Brampton*) கனடாவின் ஒண்டாரியோ மாநிலத்தில் *பெரும் டோரண்டோ பகுதி*யில் அமைந்துள்ள மூன்றாவது பெரிய நகரமும் *பீல்* வட்டார நகராட்சியின் தலைமையிடமும் ஆகும். 2011ஆம் ஆண்டு கணக்கெடுப்பின்படி பிராம்ப்டனின் மக்கள்தொகை 523,911 ஆக இருந்ததது. இதன்படி இது கனடாவின் பெரிய நகராட்சிகளில் ஒன்பதாவதாக உள்ளது. மேலும் சராசரி அகவை 33.7ஆக மதிப்பிடப்பட்டு பெரும் டொராண்டோ பகுதியிலேயே மிகவும் இளைய வயதினரைக் கொண்ட சமூகமாக விளங்குகிறது. பிராம்ப்டன் மக்கள்தொகையில் 36% நபர்கள் தெற்கு ஆசிய இனத்தவராவர்.  
1853ஆம் ஆண்டில் இங்கிலாந்திலுள்ள இதே பெயர்கொண்ட ஊரின் பெயரைக் கொண்டு ஓர் சிற்றூராக நிறுவப்பட்டது. இந்த நகரில் விளங்கும் பசுமைக் குடில் தொழிலை முன்னிட்டு **கனடாவின் மலர்கள் நகரம்** என அழைக்கப்பட்டது. தனது உரோசாக்களுக்காக பல பன்னாட்டு விருதுகளை வாங்கியுள்ள *டேல்ஸ் பிளவர்ஸ்* இங்குள்ளது. இன்றைய நாளில் இந்நகரின் முதன்மை தொழில்களாக மேம்பட்ட தயாரிப்பு, நுகர்வு வணிக மேலாண்மை மற்றும் ஏற்பாடுகள் , தகவல் தொழில்நுட்பம், உணவு மற்றும் குடிநீர்மங்கள், உயிரி அறிவியல் மற்றும் வணிகச் சேவைகள் உள்ளன.
# நிஜாமீனா

**நிஜாமீனா** (, ), சாட் நாட்டின் தலைநகரமும் மிகப்பெரிய நகரமும் ஆகும். சாரி ஆற்றின் கரையில், லொகோன் ஆறு கலக்குமிடத்தில் அமைந்துள்ள துறைமுக நகரான இது கமரூன் நகரமான கூசேரியை நோக்கியுள்ளது. இது இப்பிரதேசத்தில் கால்நடை, உப்பு, பேரீச்சம்பழம் மற்றும் தானியங்களின் முக்கிய சந்தையாக விளங்குகின்றது.
# வடமுனை ஆலா

**வடமுனை ஆலா** (*Arctic Tern*) என்பது நீள் சிறகு கடற்பறவை குடும்பத்தைச் சேர்ந்த ஆலா ஆகும். உலகிலேயே அதிக தூரம் வலசை வரும் பறவையாகும். வட துருவ ஆர்க்டிக்கிலிருந்து ஐரோப்பா, ஆசியா, வட அமெரிக்கா ஆகிய கண்டங்களின் வழியே தென்துருவ அன்டார்க்டிக்கின் பனிப்பரப்புக்கு குளிர்காலத்தில் வலசை போகின்றன. வலசை போவதன் மூலம் வடமுனை ஆலா சுமார் 35,000 கி. மீ. தொலைவு ஒவ்வொரு ஆண்டும் பயணிக்கிறது. இது கிட்டத்தட்ட உலகை சுற்றி வரும் தூரம் ஆகும்.  
சுமார் ஒரு அடி நீளமுள்ள இப்பறவையானது, தன் வாழ்நாளின் பெரும்பகுதியை, பறப்பதிலேயே செலவிடுகிறது. வலசை வரும் நேரங்களில் இவை உணவும் உண்பதில்லை. அதே சமயம் அவை ஒரே சமயத்தில் நில்லாமல் சுமார் 4,000 கி. மீ தூரம் வரை பறந்து பயணிக்கிறது. இது ஒரு முறை வலசை சென்று திரும்பி வரும் வரை சுமார் 70,900 கி.மீ பயணித்து விடுகிறது. இது உலகில் அறியப்படும் நீண்ட தூரம் வலசை போகும் மற்ற விலங்கினங்களை விட அதிகமான வலசை போகும் தூரமாகும். இப்பறவை ஆர்க்டிக் வட்டமான துந்திராவில் இனப்பெருக்கம் செய்கிறது.
# இன்ஸ்ட்டாகிராம்

இன்ஸ்ட்டாகிராம் துவக்கத்தில் ஐ-போன், ஐ-பேடு, மற்றும் ஐ-பாடு டச்களில் மட்டுமே இருந்தது; ஏப்ரல் 2012 முதல் அண்ட்ராய்டு ஒளிப்படக்கருவி இணைந்த நகர்பேசிகளிலும் இயங்கவல்லதாக உள்ளது. இந்த மென்பொருள் ஆப்பிள் ஸ்டோர் மூலமாகவும் கூகுள் பிளே மூலமாகவும் தரவிறக்கம் செய்து கொள்ளலாம்.  
ஏப்ரல் 12, 2012 அன்று ஃபேஸ்புக் நிறுவனம் இன்ஸ்ட்டாகிராம் நிறுவனத்தை, அதன் 13 பணியாளர்கள் உட்பட, ஏறத்தாழ $1 பில்லியன் பணம் கொடுத்து வாங்கியுள்ளது.
# பாறை எண்ணெய் ஏற்றுமதிசெய் அரபு நாடுகளின் அமைப்பு

**பாறை எண்ணெய் ஏற்றுமதிசெய் அரபு நாடுகளின் அமைப்பு ** (*Organization of Arab Petroleum Exporting Countries*, சுருக்கமாக **ஓயெப்பெக் **, *OAPEC*) குவைத்தைத் தலைநகராகக் கொண்டு இயங்கும் பன்னாட்டு அரசுகள் பங்கேற்கும் அமைப்பாகும். இது பாறை எண்ணெய் தயாரிக்கும் அரபு நாடுகளின் சக்தி கொள்கைகளை ஒருங்கிணைப்பதுடன் இத்துறையில் வளர்ச்சியையும் நோக்கமாகக் கொண்டுள்ளது.
# பாறை எண்ணெய் ஏற்றுமதிசெய் அரபு நாடுகளின் அமைப்பு

## வரலாறு

சனவரி 9, 1968 அன்று எண்ணெய்வள அரபு நாடுகளிலேயே மிகவும் பழமைவாத நாடுகளான குவைத், லிபியா, சவுதி அரேபியா ஆகியவை லெபனானின் பெய்ரூட் நகரில் நடந்த மாநாடு ஒன்றில் எண்ணெய் தயாரிப்பு மற்றும் விற்பனையை அரசியலில் இருந்து தனிப்படுத்த *பாறை எண்ணெய் பொறியியல் அரபு நாடுகளின் அமைப்பொன்றை* நிறுவ உடன்பட்டனர்.  
ஆறு நாள் போரை அடுத்து அரைகுறையாக நிகழ்த்தப்பட்ட 1967 எண்ணெய் வணிகத்தடையொட்டி அரசியலில் பொருளாதாரத்தை கலப்பதை தவிர்க்க இந்த அமைப்பை இந்நாடுகள் நிறுவ விரும்பின. இதனால் எண்ணெய் ஏற்றுமதி முதன்மையாக இருந்த நாடுகளுக்கு மட்டுமே உறுப்பினர்களாக ஏற்றுக்கொண்டது; புரட்சிகர நாடுகளான எகிப்து, அல்ஜீரியா போன்றவற்றை விலக்கின. மேலும் மூன்று நிறுவனர் நாடுகளின் அனுமதி பெற்றாலே உறுப்பினர் ஆக இயலும் என்றும் விதிமுறைகள் ஏற்படுத்தினர். துவக்கத்தில் இந்த அமைப்பின் குறிக்கோளாக எண்ணெய் ஏற்றுமதித் தடையை ஓர் பொருளாதார ஆயுதமாக பயன்படுத்துவதை கட்டுப்படுத்தவும் பரவலான உணர்ச்சிகளால் முடிவுகள் எடுக்கபடுவதைத் தடுப்பதுமாகவே இருந்தது.  
ஓயெப்பெக்கின் பழமைவாத இயல்பால் ஈராக் இந்த அமைப்பில் சேர மறுத்து அரபு லீக் அமைப்பின் மூலமாக செயலாற்ற முடிவு செய்தது. அதேநேரம் மூன்று நிறுவன நாடுகளும் ஈராக் உறுப்பினராவதை விரும்பவில்லை. இருப்பினும் 1972இல் உறுப்பினராக விருக்கும் நாட்டின் முதன்மை வருமானம் என்றில்லாமல் எண்ணெய் ஏற்றுமதி குறிப்பிடத்தக்க அளவில் இருந்தால் போதுமானது என திருத்தப்பட்டு அல்ஜீரியா, ஈராக், சிரியா மற்றும் எகிப்து சேர்த்துக் கொள்ளப் பட்டன. இதன்பிறகு துவக்க குறிக்கோளிற்கு எதிராக மிகவும் துடிப்பான அமைப்பாக மாறியது.  
1973ஆம் ஆண்டு இந்த அமைப்பிற்கு ஓர் திருப்புமுனையாக அமைந்தது. அந்த ஆண்டு அக்டோபரில் எகிப்தும் சிரியாவும் இசுரேல் நாட்டுடன் (யோம் கிப்பர் போர் என பின்னர் அழைக்கப்பட்டது) போர் தொடுத்தன. இந்தப் போர் தொடங்கிய பத்தாம் நாள், அக்டோபர் 16, குவைத் ஓயெப்பெக் மாநாட்டையும் பாரசீக வளைகுடாவில் இருந்த ஈரான் உள்ளிட்ட, ஓப்பெக் நாடுகளின் மாநாட்டையும் தனித்தனியே கூட்டியது. ஓயெப்பெக் OAPEC resolved to cut oil production 5% monthly "இசுரேல் சூன் 1967 போரில் ஆக்கிரமித்த அனைத்து அராபியப் பகுதிகளிலிருந்தும் தனது படைகளை முழுமையாக விலக்கிக் கொள்ளாதவரை....." மாதம் 5% எண்ணெய் உற்பத்தியை குறைத்துக் கொள்வதாக தீர்மானம் இயற்றியது. ஐந்து மாதங்கள் நீடித்த இந்த வணிகத்தடைக்கு மார்ச்சு 1974ஆம் ஆண்டில் நடந்த வாசிங்டனில் நடந்த உச்சி மாநாட்டில் தீர்வு காணப்பட்டது. இந்த வணிகத்தடையின் பின்விளைவுகள் அந்தப் பத்தாண்டின் முழுப்பகுதியிலும் பிரதிபலித்தது. எண்ணெய் உற்பதி செய்யும் நாடுகளுக்கு வணிகத்தடைகள் மூலம் அரசியல் இலாபம் காணலாம் என்பதை முதன்முதலாக உணர்த்தியது. இந்த உணர்வினால் பல உறுப்பினர் நாடுகள் தங்கள் நாட்டு எண்ணெய் வளங்களை கண்டறிந்து இயங்கிய வணிக நிறுவனங்களுடன் ஏற்கெனவே மேற்கொண்ட உடன்பாடுகளை தங்களுக்கு சாதகமாக மீளாய்வு செய்தன. ஆனால் இந்த கூடுதல் வருமானமே பழக்கமாகி பின்னர் ஓயெப்பெக்கினால் ஒற்றுமையாக வணிகத்தடையை செயலாக்க முடியவில்லை.  
கேம்ப் டேவிட் உடன்பாடுகளில் ஒப்பிட்டதற்காக 1979இல் எகிப்து வெளியேற்றப்பட்டு பத்தாண்டுகளுக்குப் பின்னர் சேர்த்துக்கொள்ளப்பட்டது.
# பாறை எண்ணெய் ஏற்றுமதிசெய் அரபு நாடுகளின் அமைப்பு

## உறுப்பினர்கள்

- (1968)
- (1970)
- (1970)
- (1973)
- (1970)
- (1972)
- (1968)
- (1968)
- (1970)
- (1972)
# பாறை எண்ணெய் ஏற்றுமதிசெய் அரபு நாடுகளின் அமைப்பு

## மேலும் பார்க்க

- ஓப்பெக்
# விக்கிப்பீடியா:கலைச்சொல் ஒத்தாசை/புவியியல்

<div>
இங்கு புவியியல் கலைச்சொற்களுக்கான பரிந்துரைகள், ஐயப்பாடுகள் தொகுக்கலாம்.
</div>  
- Hadean eon- புவி உருவானதிலிருந்து கல்தோன்றி பேரூழி(Archean eon)வரை குறிப்பிடப்படும் இந்த பேரூழிக்கு நிகரான தமிழ் சொல் வேண்டும்.
- Tidal Locking என்பதை தமிழில் எவ்வாறு மொழிபெயர்ப்பது? அதன் ஆங்கில பொருள் இங்குள்ளது. https://en.wiktionary.org/wiki/tidal_locking
ஹரீஷ் சிவசுப்பிரமணியன் (பேச்சு) 09:45, 24 திசம்பர் 2013 (UTC)
# ஹான்ஸ் சிம்மர்

**ஹான்ஸ் பிலோரியன் சிம்மர்**, ; (பிறப்பு 12 செப்டம்பர் 1957) ஓர் செர்மானிய இசையமைப்பாளர் ஆவார். இவர் நூற்றுக்கும் மேற்பட்ட திரைப்படங்களுக்கு இசையமைத்துள்ளார். *தி லயன் கிங்* (1994), *கிரிம்சன் டைட்* (1995), *கிளாடியேட்டர்* (2000), *த டார்க் நைட்* (2008), மற்றும் *இன்செப்சன்* (2010) ஆகிய திரைப்படங்களுக்கு இசையமைத்ததற்காக விருதுகள் பெற்றார்.
# ஹான்ஸ் சிம்மர்

## இசையமைத்த திரைப்படங்கள்

இவர் இசையமைத்த திரைப்படங்களில் சில:
- 1989 - *டுரைவிங் மிஸ் டைசி*
- 1994 -*தி லயன் கிங்*
- 1995 - *கிரிம்சன் டைட்*
- 2000 - *கிளாடியேட்டர்*
- 2005 - *பேட்மேன் பிகின்ஸ்*
- 2006 - ''த டா வின்சி கோட்
- 2008 - *த டார்க் நைட்*
- 2009 - *ஏஞ்சல்ஸ் அண்ட் டெமான்ஸ்*
- 2010 - *இன்செப்சன்*
- 2011 - ''ரங்கோ
- 2012 - ''த டார்க் நைட் ரைசஸ்
# காட்டுப்பூனை

**காட்டுப்பூனை** ஆசியாவைத் தாயகமாகக் கொண்ட ஒரு நடுத்தர அளவுள்ள பூனை. இது ஆசியாவில் சீனாவில் இருந்து, தெற்காசியா, நடு ஆசியா, நைல் பகுதி வரை பரவியுள்ளது. மேலும் இது இந்தியாவில் பரவலாகக் காணப்படுகிறது. காட்டுப் பூனையை **வெருகு** என்று தமிழ் அகராதிகள் குறிப்பிடுகின்றன. வெருகு பற்றிப் பழந்தமிழ் இலக்கியங்களில் விரிவான குறிப்புகள் காணப்படுகின்றன.
# காட்டுப்பூனை

## இயல்பு

வீட்டுப்பூனைகளை விடச் சற்று பெரிதாக இருக்கும் இப்பூனைகள் 55 முதல் 94 செ.மீ நீளம் வரையும் 36 செ.மீ உயரம் வரையும் வளரும். மூன்றில் இருந்து 12 கிலோ எடை வரை இருக்கும். கடுவன் பூனைகள் பெட்டைகளை விடச் சற்று பெரியவை. அடர்ந்த காடுகளை விரும்பாத இப்பூனை சவான்னா புல்வெளி, வெளிப்பாங்கான காடுகள் முதலிய இடங்களில் வாழும். காட்டுப்பூனைகள் நன்றாக மரம் ஏற வல்லவை.
# காட்டுப்பூனை

## உணவு

காட்டுப்பூனை கொறிணிகள், அணில், முயல், தவளை, பறவைகள் முதலியவற்றை வேட்டையாடி உண்ணும். ஊர்ப்புறங்களில் இவை வீட்டில் வளர்க்கப்படும் கோழி, வாத்து ஆகியவற்றையும் வேட்டையாடும்.
# அக்னி-5

**அக்னி-5** ஆனது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்பட்ட கண்டம் விட்டு கண்டம் பாயும் திட எரிபொருள் ஏவுகணையாகும். இது இந்தியாவிற்கு 5,500&nbsp;கி.மீ. தொலைவிற்கு அப்பாலுள்ள இலக்கினையும் தாக்கவல்ல வல்லமையை அளிக்கும்...
# அக்னி-5

## சிறப்புக் கூறுகள்

1. அக்னி-5 சோதனை தெற்காசிய வலயத்தில் சீனாவின் ஆதிக்கத்திற்கு எதிரான ஓர் வல்லரசாக விளங்க இந்தியா எடுக்கும் முயற்சியாகக் கருதப்படுகிறது. இதன் வீச்சில் பெய்ஜிங், சாங்காய் சீன நகரங்கள் உள்ளன.
1. தற்போதைய நீண்ட தொலைவு ஏவக்கூடிய ஏவுகணையான அக்னி-3 3,500 கி.மீ. (2,100 மைல்கள்) செலுத்தக்கூடியது.
1. ஐக்கிய அமெரிக்கா, உருசியா, பிரான்சு, சீனா ஆகிய நாடுகளே கண்டம் விட்டு கண்டம் பாயும் ஏவுகணைகளை செயலாக்க வல்லன.
1. அக்னி-5 ஏவுகணை முழுமையும் திடநிலை எரி பொருளால் இயங்குகிறது; 17 மீ உயரமுள்ள இந்த ஏவுகணையின் முனையில் பல்வேறு வகை வெடிபொருள்கள், அணுகுண்டு, வேதியியல் நச்சு பொருள், உயிரியல் ஆயுதம் அல்லது வேறு சேதம் விளைவிக்கும் பொருள் எடுத்துச் செல்லக்கூடியது.
1. அக்னி-5 ஏவுகணையை கட்டமைக்க 25 பில்லியன் ($486 மில்லியன்) செலவாகியுள்ளது.
1. இதன் மூலம் போர்ப்பொருள்களைத் தவிர செயற்கைக்கோள்களையும் விண்ணில் செலுத்த முடியும்.
1. அக்னி-5 ஏவுகணை செயற்கைக்கோள்களையும் தாக்கி அழிக்கும் திறன் பெற்றது.
1. அக்னி 5 ஏவுகணை முற்றிலும் உள்நாட்டில் கிடைக்கும் பொருள்களைக் கொண்டு உருவாக்கப்பட்டதாகும்.  
இந்தியா நவீன ஏவுகணையை உருவாக்கிவிடாமல் தடுக்க வல்லரசு நாடுகள் கடந்தகாலத்தில் போட்ட முட்டுக்கட்டைகளை மீறி இந்தியா அக்னி-5 ஏவுகணையை உருவாக்கியுள்ளது என்பது குறிப்பிடத்தக்கது.
# ஓரிகாமி

**ஓரிகாமி** (origami)என்பது காகிதத்தை மடித்தும் வளைத்தும் உருவங்கள் செய்யும் ஓர் ஜப்பானியக் கலையாகும். 'ஓரி' என்பது தாளையும் 'காமி' என்பது தாளை மடித்தலையும் குறிக்கும். பதினேழாம் நூற்றாண்டில் ஜப்பானில் புகழ்பெற்ற இக்கலையானது 1900-களில் மற்ற நாடுகளுக்கும் பரவியது. தற்போது பாரம்பரிய மரபுப்படி மட்டுமன்றி நவீன வடிவிலும் இக்கலை புகழ்பெற்று வருகிறது. ஒரு சமபரப்புள்ள காகிதத்தை கருவியாகக் கொண்டு மடித்தல் மற்றும் வளைத்தல் மூலமாக மட்டுமே உருவங்கள் உடைய ஒரு கலைப் படைப்பாக மாற்றுவதே ஓரிகாமி ஆகும். இக்கலையில் வெட்டுதல், ஒட்டுதல் ஆகியவை பயன்படுத்தப்படுவதில்லை. அவ்வாறு வெட்டி ஒட்டுவது கிரிகாமி என்னும் கலையாகும்.  
ஓரிகாமி கலையில் குறைந்த எண்ணிக்கையிலான தாள் மடிப்புகளே செய்யப்படுகின்றன. ஆனால் அவற்றில் சிற்சில வேறுபாடுகளுடைய மடிப்புகள் மூலமே பலவகையான உருவங்கள் படைக்கப்படுகின்றன. ஓரிகாமிக் கலையில் அறியப்படும் மிகப் புகழ்பெற்ற உருவம் ஜப்பானியக் கொக்கு ஆகும். பொதுவாக ஒரு சதுர வடிவிலான இரண்டு பக்கங்களிலும் மாறுபட்ட வண்ணங்கள் கொண்ட காகிதம் இக்கலைக்குப் பயன்படுத்தப்படுகிறது. பாரம்பரியமான ஓரிகாமி 1603-1867 வரை (இடோ சகாப்பதம்)பயிற்றுவிக்கப்பட்டு வந்துள்ளது. ஓரிகாமி கலையின் சில நுட்பங்கள் தற்போது சிப்பம் கட்டுதல் மற்றும் பொறியியலில் பயன்படுத்தப்படுகிறது.
# ஓரிகாமி

## வெளியிணைப்புகள்

- Free Origami Instruction Database !, a collection of links to free origami instructions, pictures and videos.
- More than 250 easy origami !
- காகிதக் கொக்குள் - ஓரிகாமி பயிற்சிப் புத்தகம் [தன்னறம்]
- கொக்குகளுக்காகவே வானம் - தமிழில் ஓரிகாமி [தன்னறம்]
- OrigamiTube.com Watch, Fold, Show Off! , collection of origami instructional and origami related videos.
- Origami Nut, original instructional videos of origami folding with diagrams and varying difficulty levels.
- Origami.com , collection of diagrams, suitable for beginners.
- GiladOrigami.com, contains a large gallery.
- Paper Circle: Origami Out of Hand , exhibition by origami artists Tomoko Fuse, Robert J. Lang, and David and Assia Brill of Great Britain
- The Fold , a large collection of diagrams.
- WikiHow on how to make origami
- Origami.org.uk, 3D animated origami diagrams of peace crane and flapping bird.
- Origami Surprise ! , a brand-new type of origami folding instructions.
- *Between the Folds*, documentary film featuring 15 international origami practitioners
- Interview with Robert Lang at the [[Institute for Mathematics and Its Applications], University of Minnesota, March, 2011]
# வீலர் தீவு (இந்தியா)

**அப்துல்கலாம் தீவு** அல்லது **வீலர் தீவு ** (*Wheeler Island*) இந்தியாவின் ஒடிசா மாநிலத்தின் பத்ரக் மாவட்டக் கடலோரம் அமைந்துள்ள ஓர் தீவாகும். மாநிலத் தலைநகரான புவனேசுவரிலிருந்து ஏறத்தாழ 150&nbsp;கி.மீ. தொலைவில் பத்ரக் மாவட்டத்தில் சண்டிபாலி அருகே அமைந்துள்ளது. அருகிலுள்ள துறைமுகம் *தமரா துறைமுகம்* ஆகும். இங்கு இந்தியாவின் ஏவுகணை சோதனைத்தளம் அமைந்துள்ளது.  
ஒடிசாவின் சண்டிப்பூரிலிருந்து 70 கி.மீ. தெற்கே, கடலோரத்திலிருந்து 10 கி.மீ. தொலைவில் வங்காள விரிகுடாவில் அமைந்துள்ளது. இரண்டு கி.மீ. நீளமுள்ள இதன் பரப்பளவு ஏறத்தாழ உள்ளது. இங்கிருந்து இந்தியாவின் பல ஏவுகணைகள், தொலைதூர ஏவுகணைகள் உட்பட, சோதனையோட்டமாக ஏவப்படுகின்றன. எந்தவித சாலை மற்றும் வானூர்தி இணைப்பும் இல்லாத இந்தத் தீவிற்கு கப்பல்கள் மூலமே செல்ல முடியும். ஓர் சிறிய உலங்கு வானூர்தி இறங்குதளம் இருப்பினும் ஏவுகணை வான்சட்டங்கள், பிற தேவைப்பொருள்கள், கட்டிடப் பொருள்கள் மற்றும் கனரக இயந்திரங்கள் கப்பல் மூலமே எடுத்துச் செல்லக்கூடும்.  
வீலர் தீவு மறைந்த இந்தியாவின் முன்னாள் குடியரசு தலைவர் அப்துல் கலாம் நினைவாக **அப்துல்கலாம் தீவு** என செப்டம்பர் 4, 2015 அன்று பெயர்மாற்றம் செய்யப்பட்டது.
# வீலர் தீவு (இந்தியா)

## பரிசோதனைகள்

இங்கு, அக்னி-5 ஏவுகணை(5000&nbsp;km) 19-ஏப்ரல்-2012 அன்று வெற்றிகரமாகப் பரிசோதிக்கப்பட்டது.
# சகட

**சகட** என்பது கிராமப்புரங்களில் கூறப்படும் பேய்க்கதைகளில் வரும் ஒரு பேயாகும். இதன் உடல் அமைப்பு மற்ற பேய்கள் போல் அல்லாமல் முகமும் கால்களும் உடம்பின் பின் பகுதி நோக்கி திரும்பியிருக்கும் எனக்கூறப்படுகிறது. இதன் ஓரமாக நடந்து சென்றால் இது நம்மைத் தாக்காது எனவும் நேராகவோ பின்பக்கமாகவோ சென்றால் மானிடர்களை தாக்கவும் கொல்லவும் கூட செய்யும் என்பது கிராமவாசிகளின் கருத்து.
# பாரத் டைனமிக்ஸ் லிமிடெட்

**பாரத் டைனமிக்ஸ் லிமிடெட் ** (Bharat Dynamics Limited, BDL, இந்தி: भारत डायनामिक्स लिमिटेड ) இந்தியாவின் படைக்கலங்களையும் ஏவுகணைகளையும் தயாரிக்கும் நிறுவனம் ஆகும். 1970ஆம் ஆண்டு ஆந்திரத் தலைநகர் ஐதராபாத்தில் நிறுவப்பட்டது.  
இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற நிறுவனம் ஆகும்.
# பாரத் டைனமிக்ஸ் லிமிடெட்

## தயாரிப்புகள்

இந்தியாவில் வடிவமைக்கப்பட்ட படைக்கலங்களை தயாரிப்பதற்காக இந்த நிறுவனம் நிறுவப்பட்டது. பாதுகாப்பு ஆராய்ச்சி மற்றும் வளர்ச்சி அமைப்புடன் இணைந்து இந்தியாவின் ஏவுகணைகளை தயாரித்து வருகிறது. பாரத் டைனமிக்சில் தயாரான முதல் ஏவுகணை பிரித்திவி ஆகும்.  
1998ஆம் ஆண்டில் பிடிஎல் தயாரித்த அக்னி ஏவுகணைகள் இந்தியப் படைத்துறையில் ஏற்றுக்கொள்ளப்பட்டது. இந்தியப் படைத்துறைக்கு வேண்டிய பிற ஏவுகணைகளையும் அமைப்புகளையும் பிடிஎல் தயாரித்தளிக்கிறது. இவற்றில் பீரங்கிவண்டிகளுக்கு எதிரான கொங்கூர் ஏவுகணைகள் குறிப்பிடத்தக்கவை.
# பாரத் டைனமிக்ஸ் லிமிடெட்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# மோகினிப் பிசாசு

**மோகினிப் பிசாசு** என்பது கிராமப்புரங்களில் கூறப்படும் பேய்க்கதைகளில் வரும் ஒரு பேயாகும். திருமணம் ஆகாத கன்னிப் பெண்கள் இறந்துவிட்டால் மோகினிப் பிசாசாக வருவர் எனக் கூறப்படுகிறது, இவர்கள் திருமணம் ஆகாத வாலிபர்களை உடலுறவு ஆசைகாட்டி தனியே அழைத்துச் சென்று கொன்று விடுவார்கள் என்று கூறுகின்றன்ர்.இத்தகைய கூற்று கிராமப்புறங்களில் பரவலாக காணப்படுகிறது.
# அட்டாரி

**அட்டாரி** பஞ்சாப் மாநிலத்தின் அம்ரித்சர் மாவட்டத்தை சேர்ந்த ஒரு கிராமம் ஆகும். இவ்வூர் இந்திய தலைநகரான புது தில்லியையும் பாகிஸ்தானின் லாகூர் நகரத்தையும் இணைக்கும் இரயில் வழித்தடத்தில் அமைந்துள்ளது. இந்திய எல்லையை தாண்டி செல்லும் சம்ஜௌதா விரைவு இரயில் அட்டாரியிலிருந்து துவங்கி 3 கி.மீ. தொலைவில் உள்ள பாகிஸ்தானின் வாகா வரை இயக்கப்படுகிறது.  
பாகிஸ்தானுடனான வர்த்தகத்தை மேம்படுத்தும் நோக்கில் 13 ஏப்ரல் 2012 அன்று ஒருங்கிணைக்கப்பட்ட தணிக்கை நிலையம் அட்டாரியில் நிறுவப்பட்டது.
# திருக்கழுமல மும்மணிக்கோவை

**திருக்கழுமல மும்மணிக்கோவை** என்னும் சைவ நூல் பதினோராம் திருமுறையில் இடம்பெற்றுள்ளது. மும்மணிக்கோவை என்பது ஒரு சிற்றிலக்கியம்.  
இதன் ஆசிரியர் பட்டணத்துப் பிள்ளையார். சென்னையிலுள்ள திருவொற்றியூர் பகுதியில் வாழ்ந்தவர். காலம் பத்தாம் நூற்றாண்டு.  
சீர்காழியின் பழம்பெயர் கழுமலம். இவ்வூரிலுள்ள சிவபெருமானை இந்த நூல் போற்றிப் பாடுகிறது.
# திருக்கழுமல மும்மணிக்கோவை

## நூல் அமைதி

இந்த நூலிலுள்ள ஆசிரியப்பாக்கள் இணைகுறள் ஆசிரியப்பாக்களாக உள்ளன.
;வெண்பா (2)
:அருளின் கடலடியேன் அன்பென்னு மாறு
:பொருளின் திகழ்புகலி நாதன் – இருள்புகுதும்
:கண்டத்தான் என்பாரைக் காதலித்துக் கைதொழுவார்
:அண்டத்தார் நாமார் அதற்கு.
;கட்டளைக்கலித்துறை (6)
:ஒளிவந்த வாபொய் மனத்திருள் நீங்கஎன் உள்ளவெள்ளர்
:தெளிவந்த வாவந்து தித்தித்த வாசிந்தி யாத(து)ஒரு
:களிவந்த வாஅன் புகைவந்த வாகடை சார்அமையத்(து)
:தெளிவந்த வாநம் கழுமல வாணர்தம் இன்னருளே.
# திருக்கழுமல மும்மணிக்கோவை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# திருவிடைமருதூர் மும்மணிக்கோவை

திருவிடைமருதூர் மும்மணிக்கோவை என்னும் சைவ நூல் பதினோராம் திருமுறையில் இடம்பெற்றுள்ளது.
மும்மணிக்கோவை என்பது ஒரு சிற்றிலக்கியம்
இதன் ஆசிரியர் பட்டணத்துப் பிள்ளையார்.
சென்னையிலுள்ள திருவொற்றியூர் பகுதியில் வாழ்ந்தவர்.
காலம் பத்தாம் நூற்றாண்டு.  
திருவிடைமருதூர்க் கோயிலிலுள்ள சிவபெருமானை இந்த நூல் போற்றிப் பாடுகிறது.
# திருவிடைமருதூர் மும்மணிக்கோவை

## நூல் அமைதி

இந்த ஆசிரியர் இயற்றிய திருக்கழுமல மும்மணிக்கோவையிலுள்ள ஆசிரியப்பாக்கள் இணைகுறள் ஆசியப்பாக்களாக உள்ளன. இந்த நூல் நேரிசை ஆசிரியப்பாக்களைக் கொண்டுள்ளது.
;வெண்பா (5)
:கண்ணென்றும் நந்தமர்க்கோர் காப்பென்றும் கற்றிருக்கும்
:எண்ணென்றும் மூல எழுத்தென்றும் – ஒண்ணை
:மருதவப்பா என்றுமுனை வாழ்த்தாரேல் மற்றும்
:கருதவப்பால் உண்டோ கதி.
;கட்டளைக்கலித்துறை (9)
:வந்திக்கண் டாய்அடி யாரைக்கண் டான்மற வாதுநெஞ்சே
:சிந்திக்கண் டாய்அரன் செம்பொன் கழல்திரு மாமருந்தைச்
:சந்திக்கண் டாயில்லை யாயின் நமன்தமர் தாம்கொடுபோய்
:உந்திக்கண் டாய்நிர யத்துன்னை வீழ்த்தி உழக்குவரே.
;புதுமையான சொல்-தொடர்கள்
:வந்திக்கண்டாய், சிந்திக்கண்டாய், சந்திக்கண்டாய், உந்திக்கண்டாய் என்னும் புதுமையான தொடர்கள் இவரது நூலில் காணப்படுகின்றன. அவை முறையே வந்திப்பாயாக (வாழ்த்துவாயாக), சிந்திப்பாயாக, சந்திப்பாயாக, உந்திப்பாயாக (துள்ளிக் குதித்துச் செல்வாயாக) என்னும் பொருள் தருபவை.
# திருவிடைமருதூர் மும்மணிக்கோவை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# திருவேகம்பமுடையார் திருவந்தாதி

**திருவேகம்பமுடையார் திருவந்தாதி** என்னும் சைவ நூல் பதினோராம் திருமுறையில் இடம்பெற்றுள்ளது.
அந்தாதி என்பது ஒரு சிற்றிலக்கியம்
இதன் ஆசிரியர் பட்டணத்துப் பிள்ளையார்(திருவெண்காடர் என்ற அழைக்கப்பட்ட பட்டினத்தார்).
காவிரிப்பூம்பட்டினத்தில் வாழ்ந்தவர்.
காலம் பத்தாம் நூற்றாண்டு.
காஞ்சிபுரம் ஏகாம்பரநாதர் கோயிலிலுள்ள சிவபெருமானை இந்த நூல் போற்றிப் பாடுகிறது.
# திருவேகம்பமுடையார் திருவந்தாதி

## நூல் அமைதி

இந்த நூலில் கட்டளைக்கலித்துறைப் பாடல்கள் 100 அந்தாதியாகத் தொடுக்கப்பட்டுள்ளன.  
நூல் ‘மெய்த்தொண்டர்’ என்று தொடங்கி ‘மெய்த்தொண்டரே’ என முடிகிறது. அந்தாதி நூல் அமையும் முறை இது.
;பாடல் 98
:இன்றுசெய் வோமித னிற்றிரு வேகம்பர்க்(கு) எத்தனையும்
:நன்றுசெய் வோம்பணி நாளையென் றுள்ளிநெஞ் சேயுடலில்
:சென்றுசெ யாரை விடும்துணை நாளும்வி டாதடிமை
:நின்றுசெய் வாரவர் தங்களின் நீள்நெறி காட்டுவரே.
# திருவேகம்பமுடையார் திருவந்தாதி

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# இரசாட் மாஞ்சி

**இரசாட் மாஞ்சி** (ஆங்கிலம்: Irshad Manji; குசராத்தி: ઇરશાદ માનજી; பிறப்பு 1968) ஒரு அறியப்பட்ட கனடிய எழுத்தாளர், ஊடகவியலாளர், சீர்திருத்த முற்போக்கு இசுலாமுக்கான செயற்பாட்டாளர். இவர் தற்போது நியூ யோர் பல்கலைக்கழக பேராசிரியராக உள்ளார். மரபுவாத, மிதவாத இசுலாம் நோக்கி கடுமையான விமர்சனங்களை இவர் முன்வைத்துள்ளார். கனடாவின் பல்லினப் பண்பாட்டுக் கொள்கையையும் கடுமையாக விமர்சித்துள்ளார்.
# இரசாட் மாஞ்சி

## படைப்புகள்

- Allah, Liberty and Love
- The Trouble with Islam Today
- Faith Without Fear
# திருவொற்றியூர் ஒருபா ஒருபது

**திருவொற்றியூர் ஒருபா ஒருபது** என்னும் சைவ நூல் பதினோராம் திருமுறையில் இடம்பெற்றுள்ளது.
பத்து, பதிகம் என்னும் பெயர் பூண்டு விளங்குவது ஒருவகைச் சிற்றிலக்கியம்
இதன் ஆசிரியர் பட்டணத்துப் பிள்ளையார்.
சென்னையிலுள்ள திருவொற்றியூர் பகுதியில் வாழ்ந்தவர்.
காலம் பத்தாம் நூற்றாண்டு.
காஞ்சிபுரம் ஏகாம்பரநாதர் கோயிலிலுள்ள சிவபெருமானை இந்த நூல் போற்றிப் பாடுகிறது.
# திருவொற்றியூர் ஒருபா ஒருபது

## நூல் அமைதி

இந்த நூலில் பத்து ஆசிரியப்பாக்கள் உள்ளன. பாடல்கள் நீளமானவை. அவை அந்தாதி முறையில் தொடுக்கப்பட்டுள்ளன. நூல் ‘இருநிலம்’ என்னும் தொடருடன் தொடங்கி ‘இருநிலத்தே’ என்று அதே தொடரில் முடிகிறது.
# திருவொற்றியூர் ஒருபா ஒருபது

## நூல் சொல்லும் சில செய்திகள்

:• நிலமடந்தைக்கு மேகலை கடல். அந்த மேகலைக்கு முகம் போன்றது ஒற்றிமாநகர்.
:• ஆண் அல்லது பெண் என ஓருருவின் பெற்றி இல்லாதவன் சிவன்
:• பெற்றோர் யாரோ தெரியவில்லை.
:• பாவகன் (தீ), பரிதி, மதி ஆகிய மூன்று கண்களை உடையவன்.
:• விசும்பே அவன் உடம்பு
:• எட்டுத் திசையும் அவனுக்கு எட்டுத் தோள்
:• கடல் உடை
:• மண்டலம் அவன் அல்குல் (பெண்ணுறுப்பு)
:• மணிமுடிப் பாந்தள் (பாம்பு) அவன் தாள்
:• மாருதம் (காற்று) அவன் உயிர்க்கும் மூச்சு
:• ஓசை அவன் வாய்மொழி
:• நிரம்பிய ஞானம் அவன் உணர்வு
:• உலகின் நீர்மை, நிற்றல், சுருங்கல், விரிதல், தோற்றம் – ஐந்தும் தொழில்.
:• அமைதல், அழிதல், பெயர்தல், இமைத்தல், விழித்தல் – ஐந்தும் இயல்பு
# திருவொற்றியூர் ஒருபா ஒருபது

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# 1973 எண்ணெய் நெருக்கடி

**1973 எண்ணெய் நெருக்கடி ** (*1973 oil crisis*) பாறை எண்ணெய் ஏற்றுமதிசெய் அரபு நாடுகளின் அமைப்பு அல்லது **ஓயெப்பெக்** நாடுகள் அக்டோபர் 1973இல் எண்ணெய் ஏற்றுமதிக்கு வணிகத்தடை செயல்படுத்தியதால் ஏற்பட்டது. இது யோம் கிப்பூர் போர்|யோம் கிப்பூர் போரின்போது "ஐக்கிய அமெரிக்கா இசுரேலிய படைகளுக்கு திரும்பவும் ஆயுதங்களை வழங்கும் முடிவுக்கு எதிராக கொண்டுவரப்பட்டது. அமெரிக்க செயல்பாடுகளே வணிகத்தடையை தூண்டியதாகக் கருதப்பட்டதாலும் உயர்ந்த எண்ணெய் விலைகள் நெடுநாள் நீடிக்கக்கூடிய வாய்ப்பு, வழங்கலில் தடங்கல், பொருளாதாரத் தேக்கம் போன்றவற்றிற்கான வாய்ப்புகள் ஆகிய காரணங்களாலும் நேட்டோ அமைப்பில் பலத்த பிளவு ஏற்பட்டது. மேலும் சில ஐரோப்பிய நாடுகளும் சப்பானும் அமெரிக்காவின் மத்திய கிழக்கு கொள்கையிலிருந்து தங்களை விலக்கிக் கொண்டன. அரபு எண்ணெய் தயாரிப்பாளர்களும் அமெரிக்கா மத்திய கிழக்கில் அமைதியை மீட்கும் வரை தங்கள் வணிகத்தடை தொடரும் என உறுதியாக இருந்தது நிலைமையை சிக்கலாக்கியது. இவற்றை சமாளிப்பதற்காக நிக்சன் நிர்வாகம் அரபு எண்ணெய் தயாரிப்பாளர்களிடம் வணிகத்தடையை நீக்கக் கோரியும் எகிப்து, சிரியா,இசுரேல் நாடுகளுடன் சண்டையை நிறுத்தி இசுரேலை சினாய் மற்றும் கோலன் ஹைட்ஸ் பகுதிகளிலிருந்து பின்வாங்கச் செய்யவும் தனித்தனியே பேச்சு வார்த்தைகளில் ஈடுபட்டது. சனவரி 18, 1974 அன்று அமெரிக்க வெளியுறவுத்துறை அமைச்சர் ஹென்றி கிசிஞ்சர் சினாய்ப் பகுதிகளிலிருந்து இசுரேல் பின்வாங்க உடன்படச் செய்தார். இசுரேலுக்கும் சிரியாவிற்கும் உடன்பாடு காண வாய்ப்புள்ளது என்பதே அரபு எண்ணெய் நாடுகள் தங்கள் வணிகத்தடையை மார்ச்சு சு 1974இல் நீக்கிக்கொள்ள வழி வகுத்தது. மேயில் இசுரேல் கோலன் ஹைட்சின் சில பகுதிகளிலிருந்து பின்வாங்கியது.) எண்ணெயின் கடும் விலையேற்றத்திற்கு எதிர்வினையாக இந்த நாடுகள் தங்கள் எண்ணெய் சார்பைக் குறைக்க மாற்று எரிபொருள் வளங்களை ஆராயத் துவங்கினர். பெரும் பொருளியல் வீழ்ச்சிக்குப் பின்னதாக தொடர்ந்த பொருளியல் தாக்கத்தை இந்த 1973 "எண்ணெய் விலை அதிர்ச்சியும் ", 1973-1974 ஆண்டுகளில் ஏற்பட்ட பங்குச்சந்தை வீழ்ச்சியும் ஏற்படுத்தியதாகக் கருதப்படுகிறது.
# 1973 எண்ணெய் நெருக்கடி

## உடனடி பொருளாதார தாக்கங்கள்

இத்தடையின் மூலம் உடனடியாக பலவகையில் பொருளாதார தாக்கங்கள் இருந்தன.ஓபெக் (OPEC) அமைப்பின் நடவடிக்கைகள் மூலம் எண்ணெய் நிறுவனங்களை கடுமையான விலை ஏற்றத்தை அமல்படுத்த வேண்டிய கட்டாயத்திற்கு தள்ளப்பட்டது.இதனால் 1974 ஆம் ஆண்டு எண்ணெய் விலை பீப்பாய் ஒன்றுக்கு $12 அமெரிக்க டாலர் என்ற வகையில் அதன் முந்தய விலையை போல மூலம் நான்கு மடங்கு அதிகரித்தது.  
எண்ணெய் ஏற்றுமதி செய்யும் நாடுகளில் எண்ணெய் ஏற்றுமதி செய்யும் நாடுகளில் பெரும் செல்வம் குவிந்தது மேலும் உலக பொருளாதாரமானது மறைமுகமாக மத்திய கிழக்கு நாடுகளின் வசம் வந்தது. இதனால் மேற்கத்திய நாடுகள் பெரும் பெருளாதார சரிவை சந்தித்தது.
இந்த காரணகளால் 1973 ஆம் ஆண்டு அக்டோபர் மாதம் நான்காவது அரேபிய-இஸ்ரேலிய போரில் போரை முடிவுக்கு கொண்டுவர அமெரிக்கா பிரிட்டன்,கனடா,ஜப்பான் மற்றும் நெதர்லாந்து ஆகிய மற்ற தொழில்துறை அரசுகள் இஸ்ரேலுக்கு அதிக அழுத்தம் கொடுத்தது.அரபு நாடுகள் எண்ணெய் உற்பத்தியை தடைசெய்ததன் மூலம் போரினை முடிவுக்கு கொண்டு வந்தததால் இது "எண்ணெய் ஆயுதம்" என்று அறியப்பட்டது.  
அதற்கு அடுத்து வரும் காலங்களில் அரபு எண்ணெய் ஏற்றுமதி துண்டிப்பு அச்சுறுத்தலை நீக்க இஸ்ரேல் பற்றிய தங்களது வெளிநாட்டு கொள்கைகளை அரப்பு நாடுகளுக்கு ஆதரவாய் மாற்றியமைத்தது.  
இது நெருக்கடி களங்களில் இதனால் அதிகமாக பஹிக்கப்பட்டது அமெரிக்க நாடாகும் இது அங்கு பெரிய அளவில் பொருளாதார பிரச்சினைகளையும், பொருளாதார பணவீக்க தாக்கங்களையும் கொண்டிருந்தது.இந்த சூழலில் பல அமெரிக்க நிறுவனங்கள் தங்கள் நாடுகளில் எண்ணெய் படுகைகளை கண்டறிந்து உற்பத்தி செய்யும் ஆய்வுகளில் இறங்கினர்.
நெருக்கடி காலங்களுக்கு பிறகு அரபு நாடுகளின் கூட்டமைப்புக்கு அதிக அளவில் வருமானம் கிடைத்ததால் பல வளர்ச்சி திட்டங்களை இயற்றியது,இதன் காரணமாக பல புதிய வேலை வாய்ப்புகள் உருவாகின.
இதன் காரணமாக பல நாடுகளில் ஆற்றல் பற்றாக்குறை ஏற்பட்டது.இதனால் அமெரிக்காவில் அந்த வருடம் கிறிஸ்மஸ் விளக்குகளை எரிய விட வேண்டாம் என கேட்டுக்கொள்ளப்பட்டது.மேலும் வார இறுதி நாட்களில் பெட்ரோல் விநியூகத்திர்க்கு தடை விதிக்கப்பட்டது.
1973-74 ஆண்டுகளில் குளிர்காலத்தில் பிரிட்டனில் ஒரு பெரிய ஆற்றல் நெருக்கடியால் நிலக்கரி சுரங்க தொழிலாளர்கள் மற்றும் இரயில் தொழிலாளர்கள் அதிகாக பாதிக்கப்பட்டனர்.மேலும் இங்கிலாந்து , ஜெர்மனி , இத்தாலி , சுவிச்சர்லாந்து , நார்வே போன்ற நாடுகளில் ஞாயிறு அன்று பறத்தல்,ஓட்டுதல் மற்றும் படகு சவாரி ஆகியவை தடை செய்யப்பட்டது.செவிடன் நாடானது எண்ணெய் மற்றும் மின்சாரம் ஆகியவற்றில் போது விநியோக முறையை அறிமுகபடுத்தியது.நெதர்லாந்து நாட்டில் அவர்களுக்கு கொடுக்கப்பட்ட அளவை விட அதிகமாக எரிபொருட்களை பயன்படுத்தர்க்கு சிறை தண்டை கூட விதிக்கப்பட்டது.
ஒரு சில மாதங்கள் கழித்து மார்ச்சு 1974 இல் வாஷிங்டன் எண்ணெய் கூட்ட பேச்சுவார்த்தையின் விளைவாக நெருக்கடி நிலை விலக்கிக்கொள்ளப்பட்டது.எனினும் இதன் விளைவுகள் 1970 களில் உலக சந்தையில் டாலரின் முக்கியதுவத்தை குறைத்தது.
# திருநாரையூர் விநாயகர் திருஇரட்டை மணிமாலை

திருநரையூர் திருஇரட்டை மணிமாலை என்னும் சைவ நூல் பதினோராம் திருமுறையில் இடம்பெற்றுள்ளது.
இரட்டைமணிமாலை ஒருவகைச் சிற்றிலக்கியம்
திருநாரையூர் திருஇரட்டை மணிமாலை நூலின் ஆசிரியர் நம்பியாண்டார் நம்பி.
காலம் பதினோராம் நூற்றாண்டின் முற்பாதி. இராசராச சோழன் காலம்.
கடலூர் மாவட்டம் திருநாரையூர் சிவபெருமானை இந்த நூல் போற்றிப் பாடுகிறது.
# திருநாரையூர் விநாயகர் திருஇரட்டை மணிமாலை

## நூல் அமைதி

வெண்பா, கட்டளைக்கலித்துறை என்னும் இருவகைப் பாக்கள் மாறி மாறி அந்தாதித் தொடையோடு வர இந்த நூலிலுள்ள 20 பாடலிலுள்ள 20 பாடல்கள் அமைந்துள்ளன.
;வெண்பா
:என்னை நினைந்தடிமை கொண்டென் இடர்கெடுத்துத்
:தன்னை நினையத் தருகின்றான் – புன்னை
:விரசுமகிழ் சோலைவியன் நாரையூர் முக்கண்
:அரசுமகிழ் அத்திமுகத் தான்.
;கட்டளைக்கலித்துறை
:நாந்தன மாமனம் ஏத்துகண் டாய்என்று நாள்மலரால்
:தாந்தன மாக இருந்தனன் நாரைப் பதித்தன்னுளே
:சேர்ந்தன னேஐந்து செங்கைய னேநின் திரள்மருப்பை
:ஏந்தின னேஎன்னை ஆண்டவ னேஎனக்(கு) என்னையனே.
# திருநாரையூர் விநாயகர் திருஇரட்டை மணிமாலை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# லூனா 2

**லூனா-2 ** (Luna 2 அல்லது E-1A தொடர்) நிலாவை நோக்கி ஏவப்பட்ட சோவியத் ஒன்றியத்தின் லூனா திட்டத்தின் இரண்டாவது விண்கலமாகும். இதுவே நிலவில் தரையிறங்கிய முதலாவது விண்கலமாகும். செப்டம்பர் 13, 1959 அன்று நிலவின் மேற்பரப்பில் *மாரே இம்பிரியம்* எனப் பெயரிடப்பட்டுள்ள பகுதிக்கு கிழக்கே ஆர்க்கிமிடீஸ், ஆட்டோலைகஸ் பெருவாய்கள் அருகே மோதியது.  
லூனா 1 போன்றே வடிவமைக்கப்பட்ட லூனா 2 அலைவாங்கிகள் நீட்டிக்கொண்டிருக்கும் ஓர் கோள வடிவ விண்கலமாகும். இதன் அளவியல் கருவிகளும் லூனா 1ஐப் போன்றே ஒளிர் மின் எண்ணிகள், கைகர் துகள் அளவிகள், ஓர் காந்த ஆற்றல் மானி, செரன்கோவ் உணரிகள், மற்றும் நுண்விண்கற்கள் உணரிகளைக் கொண்டிருந்தன. லூனா 2 வில் உந்துகை அமைப்புகள் எதுவும் அமைக்கப்படவில்லை.
# லூனா 2

## இதையும் பார்க்கவும்

- லூனா 3
- பயோனீர் 4
# கோரல்டிரா

கணினி வரைகலையில் வெக்டார் வகைப் படங்களை உருவாக்குவதற்காகப் பயன்படுத்தப்படும் மென்பொருள்களுள் ஒன்று **கோரல்டிரா** என்பதாகும். 1989 முதல் கனடா நாட்டின் கோரல் காப்பரேஷன் என்ற நிறுவனம் இதனைத் தயாரித்து வழங்கி வருகிறது. கோரல்டிரா 1.0 என்று வெளியான இதன் 16 வது பதிப்பு தற்போது கோரல்டிரா எக்ஸ்6 என்ற பெயரில் கிடைக்கிறது.
# கோரல்டிரா

## வெக்டார் வகைப் படங்கள்

கணினி வரைகலையில் இரண்டு வகையான படங்கள் பயன்படுத்தப்படுகின்றன. பிக்ஸல் எனப்படும் மிகச் சிறிய கட்டங்களின் அடிப்படையிலான படங்கள் ராஸ்டர் வகையைச் சார்ந்தவையாகும். அளவுகளின் அடிப்படையில் உருவாக்கப்படுபவையே வெக்டார் வகைப் படங்களாகும். இவற்றை எந்த அளவில் வேண்டுமானாலும் உருவாக்கி, அதனைத் தேவையான அளவிற்கு அளவில் மாற்றம் செய்து கொள்ளலாம். படத்தின் தரம் சேதமுறுவது கிடையாது.  
இப்படிப்பட்ட வெக்டார் வகைப் படங்களை உருவாக்குவதற்கே கோரல்டிரா மென்பொருள் உதவுகிறது. படங்கள் மட்டுமல்லாது, பக்க வடிவைமப்பு, புத்தக வேலைகளுக்கும்கூட பயன்படுத்தப்படுகிறது.
# கோரல்டிரா

## கருவிகளும் கட்டளைகளும்

கோடுகள் வரைவதிலிருந்து வண்ணங்கள் தீட்டுவது வரையிலும் பல்வேறு செயல்பாடுகளுக்கு உதவுகின்ற சுமார் 19 கருவிகள் நேரடியாக பயன்படும் விதமாகவும், அவற்றிற்குள் மேலும் பல துணைக்கருவிகள் மறைத்தும் வைக்கப்பட்டுள்ளன.  
இந்தக் கருவிகளுள் ஷேப் டூல் என்பது பெரிய அளவிலான செயல்பாடுகளைத் தன்னுள் கொண்டுள்ளதாகும்.  
கருவிகள் தவிர படங்கள் வரைவதற்கு உதவுகின்ற பல்வேறுவிதமான கட்டளைகள் 12 மெனுக்களுக்குள் பட்டியலாகத் தரப்படுகின்றன. ஃபைல் முதல் ஹெல்ப் வரையிலான இந்த மெனுக்களில் ஒவ்வொன்றும் தனித்தனியான செயல்பாடுகளைக் கொண்டுள்ளவையாக உருவாக்கப்பட்டுள்ளன.  
எனினும் இந்தக் கட்டளைகளுள் டூல்ஸ் மெனுவிற்குள் தரப்பட்டுள்ள, ரன் ஸ்கிரிப்ட், மேக்ரோஸ் போன்றவற்றை பயன்படுத்த சிறிது கணினி தொழில்நுட்ப அறிவும் தேவையாக உள்ளது.  
தொடர்ந்து மேற்கொள்ளப்பட்டுவரும் ஆராய்ச்சி மற்றும் அபிவிருத்தியின் காரணமாக ஒவ்வொரு இரண்டு ஆண்டுகளிலும் கோரல்டிராவின் புதிய பதிப்புகள் உருவாக்கப்பட்டுத் தரப்படுகின்றன. அவற்றில் புதிய கருவிகளும் கட்டளைகளும் கிடைக்கின்றன.
# கோரல்டிரா

## கோரலின் பிற தயாரிப்புகள்

கோரல்டிரா பொதுவாக வெக்டார் வகைப் படங்களை உருவாக்குவதற்கே சிறப்பு வாய்ந்த மென்பொருளாகும். எனினும் சமீப காலமாக, ராஸ்டர் வகைப் படத்தை உருவாக்குவதற்காகத் தனியே கோரல் போட்டோ-பெயின்ட் என்ற மென்பொருளும் தரப்படுகிறது.  
கணினித் திரையில் தெரியும் காட்சியைப் படம் பிடிப்பதற்காக கோரல் கேப்சர் என்ற தனியான மென்பொருளும் இந்தத் தொகுப்பில் கிடைக்கிறது. இதனால் துல்லியமான, தரமான முறையில் கணினித் திரைக் காட்சியை பெற முடிகிறது.
# கோரல்டிரா

## வெளியிணைப்புகள்

- கோரல் நிறுவனத்தின் வலைதளம்
- கோரல் டிரா டிப்ஸ்
# ஆண்ட்ரியா ஜெரெமையா

**ஆண்ட்ரியா ஜெரெமையா** (ஆங்கிலம்: Andrea Jeremiah) (தோற்றம்: டிசம்பர் 21, 1985) பின்னணிப் பாடகியும் பின்னணிக் குரல் கொடுப்பவரும் நடிகையும் ஆவார். இவர் ஆரம்ப காலகட்டங்களில் பாடகியாக அறிமுகமானார். பச்சைக்கிளி முத்துச்சரம், ஆயிரத்தில் ஒருவன் ஆகிய திரைப்படங்களில் நடித்தார்.
# ஆண்ட்ரியா ஜெரெமையா

## வாழ்க்கை

ஆண்ட்ரியா, சென்னையிலுள்ள, அரக்கோணத்தில், ஆங்கில-இந்தியக் குடும்பத்தில் பிறந்தவர். இவர், நுங்கம்பாக்கத்திலுள்ள பெண்கள் கிறித்தவக் கல்லூரியில் கல்வி பயின்றார். இவருடைய தந்தை, சென்னை உயர் நீதிமன்றத்தில் வழக்கறிஞராக உள்ளார். இவருடைய இளைய தங்கை, பெல்சியத்திலுள்ள இலெவன் நகரத்தில் துணை ஆய்வாளராக உள்ளார். இவர், வாழும் கலை மற்றும் கலைஞர்களுக்காகத் *த சோ மஸ்ட் கோ ஆன்* (**T**he **S**how **M**ust **G**o **O**n-TSMGO Productions) என்ற அமைப்பையும் தொடங்கி நடத்தி வருகிறார்.  
பின்னர், திரைப்படங்களில் பாடல்கள் பாடுவதைத் தொழிலாகச் செய்தார். கௌதம் மேனனின் வேட்டையாடு விளையாடு திரைப்படத்தில் பாடிய பிறகு, ஆண்ட்ரியா கல்யாணி வெங்கடேசாகவும் தன்னுடைய கணவர் வேறொரு பெண்ணுடன் தொடர்பில் உள்ளதால், பிணையக் கைதியாக நடித்தார். சிம்ரன், சோபனா, தபு உள்ளிட்ட நடிகைகளின் நிராகரிப்புக்குப்பின் இக்கதாபாத்திரத்திற்கு ஆண்ட்ரியா தேர்ந்தெடுக்கப்பட்டார். அதன் பிறகு, செல்வராகவன் இயக்கத்தில் 2010ஆம் ஆண்டு வெளியான ஆயிரத்தில் ஒருவன் திரைப்படத்தில் நடித்தார். பிறகு, கமல்ஹாசனுடன், விஸ்வரூபம் திரைப்படத்திலும், வெற்றிமாறனின், வட சென்னை திரைப்படத்திலும் நடித்தார்.
# ஆண்ட்ரியா ஜெரெமையா

## நடிகையாக

| வருடம் | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2005 | *கண்ட நாள் முதல்* | தமிழ் | சிறப்புத் தோற்றம் |  |
| 2007 | *பச்சைக்கிளி முத்துச்சரம்* | கல்யானி வெங்கடேஷ் | தமிழ் | பரிந்துரைக்கப்பட்டவை - சிறந்த அறிமுக நடிகைக்கான விஜய் விருதுகள் |
| 2010 | *ஆயிரத்தில் ஒருவன்* | லாவன்யா சந்திரமெளலி | தமிழ் | பரிந்துரைக்கப்பட்டவை - சிறந்த துணை நடிகைக்கான பிலிம்பேர் விருதுகள் |
| 2011 | *மங்காத்தா* | சபிதா ப்ரித்விராஜ் | தமிழ் |  |
| 2012 | *ஒரு கல் ஒரு கண்ணாடி* | தமிழ் | சிறப்புத் தோற்றம் |  |
| 2012 | *புதிய திருப்பங்கள்* | தமிழ் |  |  |
| 2013 | *விஸ்வரூபம்* | அஸ்மிதா சுப்பிரமணியம் | தமிழ் |  |
| 2014 | அரண்மனை | மாதவி | தமிழ் |  |
| 2017 | *தரமணி* | ஆல்த்தியா ஜான்சன் | தமிழ் |  |
| 2017 | துப்பறிவாளன் | பிரிதா | தமிழ் |  |
| 2017 | அவள் | லஷ்மி | தமிழ் |  |
| 2018 | விஸ்வரூபம் 2 | அஸ்மிதா சுப்பிரமணியம் | தமிழ் |  |
| 2018 | வட சென்னை | சந்திரா | தமிழ் |  |
| 2020 | மாஸ்டர் | வானதி | தமிழ் |  |
| 2021 | அரண்மனை 3 | ஈஷ்வரி "ராணி" | தமிழ் |  |
# ஆண்ட்ரியா ஜெரெமையா

## பின்னணிப் பாடகியாக

| வருடம் | பாடல் | திரைப்படம் | மொழி | இசையமைப்பாளர் |  |
| --- | --- | --- | --- | --- | --- |
| 2005 | *கண்ணும் கண்ணும் நோக்கியா* | *அந்நியன்* | தமிழ் | ஹாரிஸ் ஜயராஜ் |  |
| 2006 | *வீ ஹேவ் எ ரோமியோ* | *பொமரில்லு* | தெலுங்கு | தேவி ஸ்ரீ பிரசாத் |  |
| 2006 | *கற்க கற்க* | *வேட்டையாடு விளையாடு* | தமிழ் | ஹாரிஸ் ஜயராஜ் |  |
| 2006 | *சர சர* | *ராக்கி* | தெலுங்கு | தேவி ஸ்ரீ பிரசாத் |  |
| 2006 | *கிலி* | *தேசமுத்துரு* | தெலுங்கு | சக்ரி |  |
| 2008 | *ஓஹ் பேபி ஓஹ் பேபி* | *யாரடி நீ மோகினி* | தமிழ் | யுவன் சங்கர் ராஜா |  |
| 2008 | *நேனு நீ ராஜா* | *கிங்* | தெலுங்கு | தேவி ஸ்ரீ பிரசாத் |  |
| 2009 | *அம்மாயிலு அப்பாயிலு* | *கரண்ட்* | தெலுங்கு | தேவி ஸ்ரீ பிரசாத் |  |
| 2010 | *மாலை நேரம்* | *ஆயிரத்தில் ஒருவன்* | தமிழ் | ஜி. வி. பிரகாஷ் குமார் |  |
| 2010 | *ஓஹ் ஈசா* |  |  |  |  |
| 2010 | *ஏனோ ஏனோ* | *ஆதவன்* | தமிழ் | ஹாரிஸ் ஜயராஜ் |  |
| 2010 | *தீராத விளையாட்டு பிள்ளை* | *தீராத விளையாட்டு பிள்ளை* | தமிழ் | யுவன் சங்கர் ராஜா |  |
| 2010 | *இது வரை* | *கோவா* | தமிழ் | யுவன் சங்கர் ராஜா |  |
| 2010 | *பூக்கள் பூக்கும்* | *மதராசபட்டினம்* | தமிழ் | ஜி. வி. பிரகாஷ் குமார் |  |
| 2010 | *தேடியே தேடியே* | *வ* | தமிழ் | ஜி. வி. பிரகாஷ் குமார் |  |
| 2010 | *ஹூ இஸ் த ஹீரோ?* | *மன்மதன் அம்பு* | தமிழ் | தேவி ஸ்ரீ பிரசாத் |  |
| 2010 | *நா பேரே மல்லீஸ்வரி* | *சையி ஆட்டா* | தெலுங்கு | தேவி ஸ்ரீ பிரசாத் |  |
| 2011 | *எனக்காக உனக்காக* | *காதல் 2 கல்யானம்* | தமிழ் | யுவன் சங்கர் ராஜா |  |
| 2011 | *நோ மணி நோ ஹனி* | *வானம்* | தமிழ் | யுவன் சங்கர் ராஜா |  |
| 2011 | *திவாலி தீபானி* | *தாதா* | தெலுங்கு | தேவி ஸ்ரீ பிரசாத் |  |
| 2011 | *காதலிக்க* | *வெடி* | தமிழ் | விஜய் ஆண்டனி |  |
| 2011 | *ஒரு முறை* | *முப்பொழுதும் உன் கற்பனைகள்* | தமிழ் | ஜி. வி. பிரகாஷ் குமார் |  |
| 2012 | *யேலேலோ* | ''மெரீனா | தமிழ் | கிரீஷ் | } |
# ஆண்ட்ரியா ஜெரெமையா

## பின்னணிக் குரல் கொடுப்பவராக

| வருடம் | திரைப்படம் | பின்னணி குரல் |  |
| --- | --- | --- | --- |
| 2006 | *வேட்டையாடு விளையாடு* | கமாலினி முகர்ஜி |  |
| 2010 | *ஆடுகளம்* | டாப்ஸி |  |
| 2012 | *நண்பன்* | இலியானா | } |
# தேவி ஸ்ரீ பிரசாத்

## விருதுகள்

- சிறந்த இசையமைப்பாளருக்கான பிலிம்பேர் விருது (தெலுங்கு) - *வர்ஷம்* (2004)
- சிறந்த இசையமைப்பாளருக்கான சந்தோஷம் விருது - *வர்ஷம்* (2004)
- சிறந்த இசையமைப்பாளருக்கான பிலிம்பேர் விருது (தெலுங்கு) - *நுவ்வொஸ்தானண்டே நேனொத்தண்டானா* (2005)
- சிறந்த இசையமைப்பாளருக்கான சந்தோஷம் விருது - *நுவ்வொஸ்தானண்டே நேனொத்தண்டானா* (2005)
- சிறந்த இசையமைப்பாளருக்கான பிலிம்பேர் விருது (தெலுங்கு) - *பொம்மரில்லு* (2006)
- சிறந்த இசையமைப்பாளருக்கான சந்தோஷம் விருது - *ஜல்சா* (2008)
- சிறந்த இசையமைப்பாளருக்கான இசையருவி தமிழ் இசை விருது (2009)
- சிறந்த இசையமைப்பாளருக்கான சினி’மா’ விருது - *ஆர்யா 2* (2010)
- பிரபல்யமான இசையமைப்பாளருக்கான மா மியூசிக் விருது (2011)
- சிறந்த இசையமைப்பாளருக்கான ஐ. டி. எப். ஏ. விருது - *வேங்கை (திரைப்படம்)* (2011)
# தேவி ஸ்ரீ பிரசாத்

## இசைத்தட்டுகள்

### வெளியான இசைத்தட்டுகள்

| வருடம் | தெலுங்கு | தமிழ் | பிற மொழிகளில் |
| --- | --- | --- | --- |
| 2000 | *தேவி* • | *தேவி* | *தேவி* (இந்தி) |
| *நவ்வுட்டு பத்தகாலிரா* • |  |  |  |
| 2001 | *ஆனந்தம்* • |  |  |
| 2002 | *ப்ரியநேஸ்தமா* • (2 பாடல்கள்) |  |  |
| *சொந்தம்* • |  |  |  |
| *கட்கம்* • |  |  |  |
| *மன்மதடு* • |  |  |  |
| *தொட்டி கேங்க்* • |  |  |  |
| 2003 | *இனிது இனிது காதல் இனிது* • |  |  |
| *ஐஸ்* • |  |  |  |
| *வர்ஷம்* • | *மழை* • (2005) |  |  |
| 2004 | *வெங்கி* • |  |  |
| *யுவர்ஸ் அபி* • |  |  |  |
| *ஆர்யா* • | *குட்டி* • (2010) | *ஆர்யா* (2006) (மலையாளம்) |  |
| *சங்கர் தாதா எம்.பி.பி.எஸ்.* • |  |  |  |
| *மாஸ்* • | *மாஸ்* | *மேரி ஜங்* (2006) (இந்தி) |  |
| *நா அல்லுடு* • | *மதுரை மாப்பிள்ளை* |  |  |
| *திருப்பாச்சி* • (1 பாடல்) |  |  |  |
| *நுவ்வஸ்தானன்டே நேனொத்தன்டானா* • | *சம்திங் சம்திங் உனக்கும் எனக்கும்* • (2006) |  |  |
| 2005 | *கிட்நாப்* (2006) | *மாயாவி* • |  |
| *ப்பன்னி* • | *ப்பன்னி* (2007) (மலையாளம்) |  |  |
| *சச்சின்* (2009) | *சச்சின்* • | *கமந்தீ* (இந்தி) |  |
| *பத்ரா* • | *ப்ரம்மம்* (மலையாளம்) |  |  |
| *ஒக்க ஊரிலு* • |  |  |  |
| *அந்தரிவாடு* • |  |  |  |
| *ஆறு* | *ஆறு* • |  |  |
| 2006 | *பெளர்னமி* • | *பெளர்னமி* |  |
| *பொமரில்லு* • | *சந்தோஷ் சுப்ரமணியம்* • (2008) |  |  |
| *ராக்கி* • | *ராக்கி* (2010) |  |  |
| 2007 | *ஜகடம்* • |  |  |
| *ஆட்டா* • | *கில்லிடா* (2009) | *ஆட்டம்* (மலையாளம்) |  |
| *சங்கர் தாதா சிந்தாபாத்* • |  |  |  |
| *துளசி* • | *துளசி* (மலையாளம்) |  |  |
| 2008 | *ஜல்சா* • |  |  |
| *ரெடி* • | *ரெடி* • (இந்தி; 1 பாடல்) |  |  |
| *சங்கமா* • (கன்னடம்) |  |  |  |
| *கிங்* • | *புதுக்கோட்டை அழகன்* (2009) | *கிங்* (மலையாளம்) (2009) |  |
| *யமகந்த்ரி* (2011) | *வில்லு* • |  |  |
| 2009 | *மல்லன்னா* | *கந்தசாமி* • |  |
| *கரண்ட்* • |  |  |  |
| *ஆர்யா 2* • | *ஆர்யா 2* (2010) (மலையாளம்)
*ஆர்யா 2* (2011) (இந்தி) |  |  |
| *அதுர்ஸ்* • |  |  |  |
| 2010 | *நமோ வெங்கடேசா* • |  |  |
| *சையே ஆட்டா* • |  |  |  |
| *யமுடு* | *சிங்கம்* • |  |  |
| *மன்மத பானம்* | *மன்மத அம்பு* • |  |  |
| 2011 | *மிஸ்டர். பெர்பெக்ட்* |  |  |
| *100% லவ்* • | *100% லவ்* (மலையாளம்) |  |  |
| *தாதா* |  |  |  |
| *வேங்கை* • |  |  |  |
| *ஊசரவள்ளி* |  |  |  |
| <small># திரைப்படத்தின் பின்னணி இசை மட்டும்.
• அந்த மொழியில் உருவானது.  
♦ மொழிமாற்றம் செய்யப்பட்டது.  
பாடல் வெளியீட்டு வருடத்தின் படி வரிசை படுத்தப்பட்டுள்ளது.
</small> | } |  |  |
# தேவி ஸ்ரீ பிரசாத்

## இசைத்தட்டுகள்

### வெளிவரவிருக்கும் இசைத்தட்டுகள்

- 2012 - *ப்ரின்ஸ் ஆப் பீஸ்*
- 2012 - *தமருகம்*
- 2012 - *கப்பர் சிங்*
- 2012 - *யேவது*
- 2012 - *ஜூலாயி*
- 2012 - *வாரதி*
- 2012 - *சுகுமாரின் பெயரிடப்படாத திரைப்படம்*
- 2012 - *அலெக்ஸ் பாண்டியன்*
- 2012 - *கேமராமென் கங்காவுடன் ராம்பாபு*
- 2012 - *சஞ்சீர்*
- 2012 - *சிங்கம் 2*
- 2012 - *நோ என்ட்ரி*
- 2012 - *வேஸ்ட்*
# சாம்பியன்ஸ் லீக் இருபது20

**சாம்பியன்ஸ் லீக் இருபது20** (*Champions League Twenty20*) என்பது இந்தியா, ஆத்திரேலியா, இங்கிலாந்து, தென்னாபிரிக்கா, இலங்கை, நியூசிலாந்து, மேற்கிந்தியத் தீவுகள் ஆகிய நாடுகளின் உள்ளூர் அணிகளுக்கிடையே நடைபெற்ற இருபது20 துடுப்பாட்டப் போட்டித் தொடர் ஆகும். இத்தொடர் அப்போதைய ஐசிசியின் தலைவராக இருந்த என். ஸ்ரீனிவாசன் என்பவரால் நடத்தப்பட்டது.  
உள்ளூர் இருபது20 போட்டித் தொடர்களின் வெற்றி காரணமாக, முக்கியமாக இந்திய முதன்மைக் குழுப் போட்டிகள் வெற்றி காரணமாக 2008இல் இப்போட்டித் தொடர் துவங்கப்பட்டது. முதலாவது போட்டித் தொடர் செப்டம்பர் பிற்பகுதியிலிருந்து 2008 அக்டோபர் முற்பகுதி வரை நடத்தப்படுவதாக இருந்தது. ஆயினும் அது தாமதமானது. பின்னர், போட்டித் தொடர் திசம்பர் 3இலிருந்து திசம்பர் 10, 2008 வரை நடைபெறுவதாக இருந்தது. பின்னர், நவம்பர் 2008இல் நடைபெற்ற மும்பைத் தாக்குதல்கள் காரணமாகப் போட்டித் தொடர் கைவிடப்பட்டது.  
முதலாவது போட்டித் தொடர் அக்டோபர் 2009இல் நடைபெற்றது. 170 கோடிக்கு (38.4 மில்லியன் அமெரிக்க டாலர்) விளம்பர ஆதரவு வழங்குவதற்கான உரிமையை இந்தியாவின் தொலைத்தொடர்புச் சேவை நிறுவனமான பார்த்தி ஏர்டெல் வாங்கியது. 2011 போட்டித் தொடர் இந்தியாவில் செப்டம்பரிலிருந்து அக்டோபர் வரை நடைபெற்றது. ஆகத்து 2011இல் நோக்கியா நிறுவனம் நான்கு வருடங்கள் விளம்பர ஆதரவு வழங்குவதாக ஒப்புக் கொண்டது.  
குறைவான பார்வையாளர்கள், ரசிகர்களின் ஆர்வமின்மை, நிலையற்ற விளம்பர ஆதரவுகள் உள்ளிட்ட காரணங்களால் இத்தொடரை உருவாக்கிய மூன்று துடுப்பாட்ட வாரியங்களும் தொடரைக் கைவிடுவதாக அறிவித்தன.எனவே 2014ஆம் ஆண்டு நடைபெற்ற தொடர் இதன் கடைசித் தொடராக அமைந்தது.
# சாம்பியன்ஸ் லீக் இருபது20

## போட்டி முடிவுகள்

| நிகழ்விடம் | வெற்றியாளர் | முடிவு | இரண்டாமவர் |  |  |  |  |
| --- | --- | --- | --- | --- | --- | --- | --- |
| 2008 | சேப்பாக்கம் துடுப்பாட்ட அரங்கம், சென்னை | **நவம்பர் 2008 மும்பை தாக்குதல்கள் காரணமாகக் கைவிடப்பட்டது** | 8 |  |  |  |  |
| 2009 | ராஜீவ் காந்தி பன்னாட்டுத் துடுப்பாட்ட அரங்கம், ஐதராபாத் | நியூ சவுத் வேல்ஸ் ப்ளூஸ் | **41 ஓட்டங்களால் வெற்றி**
ஆட்ட விவரம் | டிரினிடாட் மற்றும் டொபாகோ | 12 |  |  |
| 2010 | நியூ வான்டரர்ஸ் அரங்கம், ஜோகானஸ்பேர்க் | சென்னை சூப்பர் கிங்ஸ் | **8 இழப்புகளால் வெற்றி**
ஆட்ட விவரம் | வாரியர்ஸ் | 10 |  |  |
| 2011 | சேப்பாக்கம் துடுப்பாட்ட அரங்கம், சென்னை | மும்பை இந்தியன்ஸ் | **31 ஓட்டங்களால் வெற்றி**
ஆட்ட விவரம் | ராயல் சேலஞ்சர்ஸ் பெங்களூர் | 10 | 13 |  |
| 2012 | நியூ வான்டரர்ஸ் அரங்கம், ஜோகானஸ்பேர்க் | சிட்னி சிக்சர்ஸ் | **10 இழப்புகளால் வெற்றி**
ஆட்ட விவரம் | ஹைவெல்ட் லயன்ஸ் | 10 | 14 |  |
| 2013 | பெரோசா கோட்லா அரங்கம், டெல்லி | மும்பை இந்தியன்ஸ் | **33 ஓட்டங்களால் வெற்றி**
ஆட்ட விவரம் | ராஜஸ்தான் ராயல்ஸ் | 10 | 12 |  |
| 2014 | எம். சின்னசுவாமி அரங்கம், பெங்களூர் | சென்னை சூப்பர் கிங்ஸ் | **8 இழப்புகளால் வெற்றி**
ஆட்ட விவரம் | கொல்கத்தா நைட் ரைடர்ஸ் | 10 | 12 | } |
**மூலம்**: *Cricinfo*
# சாம்பியன்ஸ் லீக் இருபது20

## இதையும் பார்க்க

- இந்தியன் பிரீமியர் லீக்
# தகவல் காலம்

**தகவல் காலம் ** (Information Age) அல்லது பொதுவாக **கணினி காலம்** அல்லது **எண்ணிமக் காலம் **, என்று நிகழ்கின்ற காலம் குறிப்பிடப்படுகின்றது. முந்தையக் காலங்களில் பெறுவதற்கு இயலாத அல்லது கடினமான தகவல்களை தனிநபர்கள் எளிதாகப் பெற முடிவதும் தங்களுக்குள் கட்டுக்கள் ஏதுமின்றி பரிமாறிக் கொள்ள முடிவதும் இந்தக் காலம் இவ்வாறாக அழைக்கப்படக் காரணமாக அமைந்தது. எண்ணிம காலம் அல்லது எண்ணிமப் புரட்சி என்ற கருத்தாக்கமும் இதனையொட்டியே எழுந்தது. தொழிற்புரட்சி கொண்டுவந்த வழமையான பொருட் தயாரிப்பு நிறுவனங்களுக்கு மாறான தகவல் கையாளலை அடிப்படையாகக் கொண்ட புதிய பொருளியல் சமூகத்திற்கு, *தகவல் சமூகம்*, மாறியதன் விளைவுகளை குறிப்பதாகவும் அமைந்துள்ளது.  
1970களிலிருந்து தொடர்ந்த தனிக்கணினிகளின் நுண்மமாக்குதலும் 1990களில் உலகளாவிய இணையம் உய்நிலைப் பொருண்மைப் பெற்றதும் அதனைத் தொடர்ந்த இரு பத்தாண்டுகளில் பொதுமக்கள் இத்தொழில்நுட்பங்களை ஏற்றுக்கொண்டதும் தகவல் காலத்தின் அடித்தளங்களாக அமைந்தன. தினசரி வாழ்வில் விரைவான தொழில்நுட்ப படிவளர்ச்சியைக் கொணர்ந்த இந்தக் காலத்தில் கல்வி, கேளிக்கை மற்றும் தொழில்முறை வாழ்க்கை என அனைத்து வாழ்க்கைமுறைகளிலும் மாற்றங்கள் நிகழ்ந்துள்ளன.விரைவான உலக தகவல் தொடர்பும் உலகளாவிய சமூகப் பிணைப்பும் இக்காலத்தின் சிறப்புக் கூறுகளாகும்.
# கோயில் திருப்பண்ணியர் விருத்தம்

கோயில் திருப்பண்ணியார் விருத்தம் என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ளது.  
விருத்தம் ஒருவகைச் சிற்றிலக்கியம்.நூலின் பெயர் 'விருத்தம்' என்று இருந்தாலும் இதில் உள்ள பாடல்கள் கட்டளைக்கலித்துறைப் பாடல்களாக உள்ளன. கட்டளைக்கலித்துறைப் பாடல்களையும் ஐந்து சீர் கொண்ட விருத்த வகையாகவே புலவர்கள் கருதியுள்ளனர்.  
கோயில் திருப்பண்ணியார் விருத்தம் நூலின் ஆசிரியர் நம்பியாண்டார் நம்பி.  
காலம் பதினோராம் நூற்றாண்டின் முற்பாதி. இராசராச சோழன் காலம்.
தில்லை சிவபெருமானை இந்த நூல் போற்றிப் பாடுகிறது.
;கோயில்
:கோயில் என்னும் சொல் சிதம்பரம் நடராசர் கோயிலைக் குறிக்கும். பட்டினத்தார் பாடிய கோயில் நான்மணிமாலை என்னும் நூலாலும் இதனை அறியலாம். (திருவரங்கம் கோயிலைப் ‘பெரியகோயில்’ எனக் குறிப்பிடுவது வழக்கம்)
;திருப்பண்ணியார்
:திருப்பண்ணியார் என்னும் சொல் கோயில் திருப்பணி பண்ணுவோரைக் குறிக்கும். கோயிலில் பூசை பண்ணுவோர் தில்லைவாழ் அந்தணர். கோயிலில் துப்புரவுப்பணி செய்வோர் கோயில் பணியாளர்கள். தானம் வழங்குவோர் கோயில் புரவலர். திருப்பண்ணியார் என்னும் சொல் இவர்கள் அனைவரையும் குறிக்கும். என்றாலும் சிறப்பு வகையால் கோயிலில் பண் பாடுவோரைக் குறிக்கும். பண் பாடுபவர் ஒருவர் கோயிலின் பெருமைகளைப் பாடுவதாக இந்த நூல் அமைந்துள்ளது.
# கோயில் திருப்பண்ணியர் விருத்தம்

## நூல் அமைதி

இந்த நூல் 70 கட்டளைக்கலித்துறைப் பாடல்களைக் கொண்டது.
;பாடல் (4)
:பயில்கின்றி லேன்திறத் திறத்திரு நாமம் பனிமலர்த்தார்
:முயல்கின்றி லேன்உன் திருவடிக் கேஉவப்ப முன்னுதில்லை
:இயல்கின்ற நாடகச் சிற்றம் பலத்துள்எந் தாய்இங்கனே
:உயர்கின்ற நான்எங்ங னேபெறு மாறுநின் ஆரருளே.
# கோயில் திருப்பண்ணியர் விருத்தம்

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# திருத்தொண்டர் திருவந்தாதி

திருத்தொண்டர் திருவந்தாதி என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.  
அந்தாதி என்பது ஒருவகைச் சிற்றிலக்கியம்  
திருத்தொண்டர் திருவந்தாதி நூலின் ஆசிரியர் நம்பியாண்டார் நம்பி.  
காலம் பதினோராம் நூற்றாண்டின் முற்பாதி. இராசராச சோழன் காலம்.  
சேக்கிழார் இயற்றிய பெரியபுராணம் அறுபத்துமூன்று நாயன்மார்களின் சைவத்தொண்டைப் போற்றிப் பாடுகிறது. திருத்தொண்டர் திருவந்தாதி அவர்களின் வரலாற்றைச் 90 பாடல்களில் சுருக்கமாகக் கூறுகிறது.  
இந்தச் சுருக்கமான வரலாற்றை வழி நூலின் வழிகாட்டியாக வைத்துக்கொண்டு தொண்டர் சீர் பரவுவார் என்று அழைக்கப்பட்ட சேக்கிழார், திருத்தொண்டர் புராணம் என்ற பெரியபுராணம் 4286 பாடல்களில் செய்துள்ளார்.